open-index/open-wikipedia-markdown huggingface dataset:
Sonic Youth

alt=|thumb|270px|''Sonic Youth'' 2011. gadā

***Sonic Youth*** bija amerikāņu rokgrupa no Ņujorkas. Tā ir izveidota 1981. gadā. Pašlaik grupas sastāvā spēlē Turstons Mūrs (balss, elektriskā ģitāra), Kima Gordone (balss, basģitāra, elektriskā ģitāra), Lī Ranaldo (balss, elektriskā ģitāra), Stīvs Šelijs (bungas), Marks Aibolds (basģitāra, elektriskā ģitāra).

Grupa agrīnajos darbības gados tika saistīta ar Ņujorkas *[[No wave]]* mākslas kustību. Tā tiek arī uzskatīta par viena no pirmajām ASV trokšņu roka grupām.

*Sonic Youth* ir ietekmējušies no ļoti dažādiem mūziķiem, tai skaitā avangarda mūzikas komponista Džona Keidža un protopanka mūziķes Petijas Smitas. Grupa ir pārņēmusi smagā pankroka pašdarbības (*do it yourself*) ētikas sistēmu.

Viena no grupas nozīmīgākajām stila iezīmēm ir ļoti plašs un novatorisks ģitāras lietojums, skanējuma tembra mainīšanai izmantojot neikdienišķus ģitāras skaņojumus un sagatavotās ģitāras tehniku, spēlējot ģitāras ar bungu vālītēm un skrūvgriežiem.

## Diskogrāfija

### Studijas albumi

### EP ieraksti

### Dziesmu izlases

## Literatūra
* *Azerrad, Michael*. *[[Our Band Could Be Your Life]]*. New York: Little, Brown, 2001.
* *Browne, David*. *Goodbye 20th Century: A Biography of Sonic Youth*. Da Capo Press, 2008. 
* *Foege, Alec*. *Confusion is Next: The Sonic Youth Story*. New York: St. Martin’s Press, 1994.
* *Ignacio, Julia & Jaime Gonzalo*. *Sonic Youth: I dreamed of noise*. Barcelona: RUTA 66, 1994.
* 
* *Prendergrast, Mark*. *The Ambient Century: From Mahler to Trance, the Evolution of Sound in the Electronic Age*. Bloomsbury, 2000. 
* *Wild, Peter* (redaktors). *The Empty Page: Fiction Inspired by Sonic Youth*. Serpent's Tail, 2008. 

## Ārējās saites

* 

* ''Sonic Youth'' ģitāras skaņojumu saraksts
Konglomerāts

**Konglomerāts** ( — 'savelts, sablīvēts') var būt:

* Mehānisks, nejaušs dažādu priekšmetu un daļu savienojums.
* Konglomerāts ekonomikā — apvienība, korporācija, kurā apvienoti dažādu nozaru uzņēmumi un firmas.
* Konglomerāts ģeoloģijā — drupiezis, kas sastāv no sacementētiem oļiem ar grants un smilts piejaukumu.
Rēzeknes rajona ģerbonis

**Rēzeknes rajona ģerbonis** bija Rēzeknes rajona oficiālais simbols no 2006. līdz 2009. gadam. Sākotnēji ģerbonis radies kā **Rēzeknes apriņķa ģerbonis** 1936. gadā. Atjaunotā ģerboņa autors ir Vladimirs Ladusāns.

## Apraksts

## Atsauces
Flyleaf

***Flyleaf*** ir 2000. gadā izveidota alternatīvā roka grupa no ASV. Grupai ir bijuši ievērojami panākumi dažādos populārā roka, kā arī kristīgā roka un kristīgā metāla mūzikas žanru topos. Sākotnējais grupas nosaukums bija ***Passerby***, bet neilgi pirms sava debijas albuma *[[Flyleaf (albums)|Flyleaf]]* izdošanas, grupa savu nosaukumu nomainīja uz *Flyleaf*. Debijas albums tika pārdots vairāk nekā miljons eksemplāros, iegūstot platīna statusu. Grupa savu otro studijas albumu *[[Memento Mori]]* izdeva 2009. gada 10. novembrī. Albums *[[Billboard 200|Billboard]]* albumu topā sasniedza 8. vietu, iegūstot vēl lielākus panākumus nekā grupas pirmais albums.

## New Horizons un izmaiņas sastāvā (2011—)
2011. gada februārī grupa sāka darbu pie jaunā albuma veidošanas.

2012. gada 1. jūnijā apvienība caur *[[Twitter]]* paziņoja, ka jaunākā albuma un arī tā pirmā singla nosaukums ir *[[New Horizons (albums)|New Horizons]]*. Singls pirmatskaņojumu 'piedzīvoja' 2012. gada 1. augustā un klajā tika laists caur *[[iTunes]]* 2012. gada 21. augustā.

2012. gada 4. septembrī, Leisijas Sturmas dzimšanas dienā *Flyleaf* klajā laida *New Horizons* singla video. Video klipā fonā arī bija redzama *Flyleaf* skaņu montiera Riča Keldvela fotogrāfija, kurš 2012. gada aprīlī gāja bojā traģiskā autoavārijā.

*Flyleaf* arī klajā laida singlu *Call You Out*, 2012. gada 25. septembrī. Apvienība vēlāk paziņoja, ka albuma izdošanas laiks būs 2012. gada 30. oktobris.

2012. gada 22. oktobrī apvienība paziņoja par solistes Leisijas Sturmas aiziešanu no grupas. Peta Sīlsa rakstītajā paziņojumā teikts, ka Sturmas vietu aizņems bijušās rokgrupas *[[Vedera]]* dalībniece Kristena Meja. Sturma ir teikusi: "Tā ir bijusi teju vai svētība būt Flyleaf sastāvdaļai visus šos 10 gadus un uzstāties ar šiem četriem apbrīnojamajiem cilvēkiem un visu Flyleaf komandu, kuru esmu iemīlejusi gluži kā savu ģimeni.[...] Esmu ļoti priecīga, ka puiši turpinās uzstāties un rakstīt mūziku..."

## Diskogrāfija
### Studijas albumi
* 
* 

* 
2014: *[[Between the Stars]]*

### EP ieraksti

* 

* 

* 

* 

* 

* 

* 
2013: *[[Who We Are]]*

## Atsauces

## Ārējās saites

* Grupas oficiālā mājaslapa
Fransiss Pulenks

**Fransiss Žans Marsels Pulenks** (; dzimis , miris ) bija franču komponists, viens no komponistu apvienības "Sešinieks" dalībniekiem. Viņš ir sacerējis mūziku soloinstrumentiem un orķestrim, kamermūziku, oratorijas, operas un baletus.

Pulenks visu savu mūžu nodzīvoja Parīzē. Viņš savā mūzikā pārņēma dažādas dadaisma tehnikas, bieži sacerot melodijas, kas būtu paredzētas tieši Parīzes koncertzālēm. Pulenks bija ļoti labs pianists. Taustiņinstrumentu lietojums ir viena no Pulenka agrīno skaņdarbu raksturīgākajām iezīmēm.

## Ievērojamākie skaņdarbi
* "*[[Les mariés de la tour Eiffel]]*" (balets, 1921)
* "*[[Les biches]]*" (balets, 1922—23)
* "*[[Concert champêtre]]*" (skaņdarbs orķestrim; 1927—28)
* "Koncerts divām klavierēm" (1932)
* "Koncerts ērģelēm, stīgu instrumentiem un timpāniem" (1938)
* "*[[Les mamelles de Tirésias]]*" (opera, 1947)
* "Sonāte čellam un klavierēm" (1940—48)
* "*[[Stabat Mater]]*" (skaņdarbs orķestrim ar kori, 1950)
* "Sonāte flautai un klavierēm" (1956—57)
* "*[[Dialogues of the Carmelites]]*" (opera, 1957)
* "*[[La voix humaine]]*" (opera, 1959)
* "*Gloria*" (skaņdarbs orķestrim ar kori, 1959)
* "Sonāte klarnetei un klavierēm" (1962)
* "Obojas sonāte" (1962)

## Literatūra
* *Francis Poulenc* "*Echo and Source. Selected Correspondence 1915-1963*", /translated and edited by Sidney Buckland/, London, Gollancz, 1991. gads, 448 lappuses.
* *Francis Poulenc*, "*Correspondence 1910-1963*", /éditée par Myriam Chimènes/, Paris, Fayard, 1994. gads, 1128 lappuses.
* *Francis Poulenc*, "*Journal de mes mélodies*", Cicero, 1993. gads, 160 lappuses.
* *Francis Poulenc*, *"À bâtons rompus (écrits radiophoniques, Journal de vacances, Feuilles américaines)"*, /écrits édités par Lucie Kayas/, Arles, Actes Sud, 1999. gads.
* *Francis Poulenc*, *"Moi et mes amis"*, /confidences recueillies par Stéphane Audel/, Paris, La Palatine Ligugé, 1963. gads, 206 lappuses.
* *Renaud Machart*, *"Poulenc"*, Paris, Seuil, 1995. gads, 252 lappuses.
* *Henri Hell*, *"Francis Poulenc"*, Paris, Fayard, 1978. gads, 391 lappuses.
* *Jean Roy*, *"Francis Poulenc"*, Paris, Seghers, 1964. gads, 191 lappuses.
* *Carl B. Schmidt*, *"Entrancing Muse: A Documented Biography of Francis Poulenc"*, London, Pendragon Pr, 2001. gads, 621 lappuses.
* *Benjamin Ivry*, *"Francis Poulenc"*, Londres, Phaidon Press Limited, 1996. gads.
* *Simon Basinger*, *"Les Cahiers de Francis Poulenc"*, Paris/collectif de l'Association F.Poulenc, Paris, 2008. gads.
* *Pierre Bernac*, *"Francis Poulenc et ses mélodies"*, Paris, Buchet-Chastel, 1978. gads, 220 lappuses.
* *Richard Burton*, *"Francis Poulenc"*, Absolute Press, 2002. gads, 114 lappuses.
* *Francine Bloch*, *"Phonographie de Francis Poulenc"*. Paris / Bibliothèque Nationale (1984. gads).
* *"Poulenc: Music, Art and Literature"*, /sous la direction de Sidney Buckland et Myriam Chimènes/, Ashgate, 1999. gads, 409 lappuses.
* *Alban Ramaut*, *"Francis Poulenc et la voix"*, Lyon, Symétrie, 2005. gads, 336 lappuses.

## Ārējās saites
* ''Francis Poulenc'' 1899-1963, oficiālā mājaslapa /
Luidži Rusolo

thumb|250px|Luidži Rusolo

**Luidži Rusolo** (; 1885-1947) bija Itālijas komponists, viena no pazīstamākajām personībām pēckara avangarda mūzikā. Zināms kā viens no pirmajiem trokšņu mūzikas komponistiem, tāpat ir viens no pirmajiem elektroniskās mūzikas teorētiķiem.

Luidži Rusolo mūzikā ieviesa "trokšņu mākslu", t.i., izveidoja ierīces trokšņu radīšanai pēc dabisko trokšņu (metālisku priekšmetu sišana, durvju aizciršanās, pūļa murdoņa) parauga. Atkarībā no iegūtās skaņas šīs ierīces dēvēja par "šņācekļiem", "kaucekļiem", "sprādzekļiem", "skrāpekļiem" utt.

## Atsauces
Dienviddžordžija

**Dienviddžordžija** () ir sala Atlantijas okeāna dienvidrietumos. Ietilpst Apvienotās Karalistes valdījumā Dienviddžordžija un Dienvidsendviču Salas. Salā nav pastāvīgo iedzīvotāju un vienīgā apdzīvotā vieta ir Kingedvardpointas pētniecības stacija, kurā uzturas teritorijas administrācija un stacijas personāls, kura skaits ir no 13 ziemā līdz vairākiem desmitiem vasarā. Kopš 1990. gadiem Dienviddžordžija ir populārs tūristu galamērķis.

## Vēsture
Salas pirmatklājējs ir Londonas tirgotājs Entonijs de la Rošē (*Anthony de la Roché*), kurš to ieraudzīja 1675. gadā un nosauca par Rošē salu.

1775. gadā Džeimss Kuks apbrauca apkārt salai, izkāpa krastā, pasludināja salu par Lielbritānijas īpašumu un nosauca par Džordžijas salu (*The Isle of Georgia*) par godu karalim Džordžam III. Sala kartēs jau no 19. gadsimta sākuma saukta par "dienvidu Džordžiju".

19. gadsimtā Dienviddžordžija kļuva par roņu medību bāzi, bet no 20. gadsimta sākuma līdz 1960. gadiem — par dienvidu puslodes vaļu medību centru. Pirmo apmetni Grītvikenu 1904. gadā dibināja zviedru polārpētnieks Karls Antons Larsens. Kopā salā tika izveidotas septiņas bāzes, lielākā no kurām bija Leitharbora:
* Grītvikena (1904-1964)
* Gudtula (1908-1929)
* Leitharbora (1909-1965)
* Ošenharbora (1909-1920)
* Husvika (1910-1930, 1945-1960)
* Stromnesa (1913-1931)
* Prinsūlavharbora (1917-1931).

Kopš 1925. gada 1 km no Grītvikenas darbojas pētniecības stacija Kingedvardpointa. Rietumos no Dienviddžordžijas esošajā nelielajā Bērdas salā kopš 1957. gada darbojas ornitoloģisko un zooloģisko novērojumu stacija Bērdailenda.

## Ģeogrāfija
thumb|265px|Dienviddžordžijas salu grupas karte
Dienviddžordžijas sala ir ap 160 km gara un līdz 30 km plata un tā izstiepusies dienvidaustrumu-ziemeļrietumu virzienā. Salas platība ir 3756 km² un tā veido 96% no kopējās valdījuma platības. Dienviddžordžijas salu grupā ietilpst arī vairākas nelielas salas tās piekrastē, lielākās no kurām ir Aņņenkova sala 15 km uz dienvidrietumiem, Bērda un Vilisa salas rietumu galā un Kūpera sala austrumu galā. Salas lielāko daļu klāj pastāvīga sniega un ledus sega ar vairākiem okeānā noplūstošiem glečeriem. Salas reljefs ir kalnains, 11 virsotnes ir augstākas par 2000 m, augstākā virsotne ir Pedžeta kalns (2934 m).

Sala pieder pie tundras un okeānisko pļavu dabas zonām. Klimatu salā nosaka no Antarktīdas plūstošās aukstās gaisa masas, kā arī Skotijas jūras aukstās okeāna straumes. Gaisa temperatūra variējas robežās no −15&nbsp;°C līdz +20&nbsp;°C. Lai arī ziemas un vasaras sezonas ir pietiekoši atšķirīgas, nokrišņi sniega veidā ir iespējami jebkurā gadalaikā. Sniega sega piekrastes apgabalos novērojama no maija līdz oktobrim.

Salā liela ligzdojošo jūras putnu dažādība, vairākas pingvīnu un jūras lauvu kolonijas. Vairākas introducētās dzīvnieku sugas, starp kurām ir arī ziemeļbrieži.

## Atsauces

## Ārējās saites

* Chart of the Discoveries made in the South Atlantic Ocean, in His Majestys Ship Resolution, under the Command of Captain Cook, in January 1775, W. Strahan and T. Cadel, London
1474. gads

**1474. gads** () bija parastais gads, kas pēc Jūlija kalendāra sākās sestdienā.

## Notikumi
* 13. novembris — starp šveiciešu, elzasiešu un austriešu spēkiem no vienas puses un Burgundijas hercoga Kārļa Drosmīgā karaspēku no otras puses notika kauja pie Herikurtas (fr.Hericourt), kas ievadīja Burgundijas karu sākumu. Kauja beidzās ar sabiedroto uzvaru.
* 10. decembris — Izabella I kronējās kā Kastīlijas un Leonas karaliene, kā rezultātā Aragona un Kastīlija tika apvienotas personālūnijā.

### Nezināms datums
* Venēcijā tika pieņemts un stājās spēkā pirmais zināmais patentu likums. Balstoties uz to, tika izsniegti 120 patenti.
* Ļubļina kļūst par jaunizveidotās vojevodistes galvaspilsētu.

## Dzimuši
* 8. septembris — Ludoviko Ariosto, renesanses laika itāļu dzejnieks un dramaturgs (miris 1533.)

## Miruši
* 18. jūlijs — Mahmuds Pašā, Osmaņu impērijas lielvezīrs un karavadonis. (dzimis ap 1420.)
* 11. decembris — Enrike IV Nespēcīgais, Kastīlijas un Leonas karalis. (dzimis 1425.)
Paolo Rosi

**Paolo Rosi** (; dzimis  Prato, miris  Romā) bija Itālijas futbolists, uzbrucējs. 1982. gadā viņš bija viens no komandas līderiem, kas Itālijas izlasē uzvarēja 1982. gada Pasaules kausa finālturnīrā, gūstot sešus vārtus un saņemot Zelta futbolzābaka un Zelta bumbas apbalvojumu. Rosi ir viens no diviem spēlētājiem, kurš ieguvis visas trīs balvas viena turnīra laikā (otrs ir argentīnietis Mario Kempess, kurš to paveica 1978. gadā). Havjērs Saviola, Lionels Mesi, Serhio Agvero un Dominiks Adija to ir paveikuši jauniešu komandu sastāvā, attiecīgi 2001., 2005., 2007. un 2009. gada FIFA U-20 Pasaules kausā. 2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Karjeras laikā pārstāvējis tikai Itālijas klubus. Turīnas "Juventus" sastāvā divreiz uzvarēja A sērijā (1981.—1982. un 1983.—1984. gada sezonās) un 1983. gadā kļuva par Itālijas kausa ieguvēju. 1985. gadā izcīnīja Eiropas čempionvienību kausu, vienreiz uzvarējis arī Kausu ieguvēju kausa izcīņā (1984). 1982. gadā tika atzīts par  Eiropas gada futbolistu, saņemot Zelta bumbas (*Ballon d'Or*) balvu.

Miris  64 gadu vecumā no plaušu vēža.

## Karjeras statistika

|-
|1975–76||Como||Serie A||6||0||||||||||||||||
|-
|1976–77||rowspan="3"|Lanerossi Vicenza||Serie B||36||21||||||||||||||||
|-
|1977–78||rowspan="10"|Serie A||30||24||||||||||||||||
|-
|1978–79||28||15||||||||||||||||
|-
|1979–80||rowspan="2"|Perugia||28||13||||||||||||||||
|-
|1980–81||0||0||||||||||||||||
|-
|1981–82||rowspan="4"|Juventus||3||1||||||||||||||||
|-
|1982–83||23||7||||||||||9||6||||
|-
|1983–84||30||13||||||||||9||2||||
|-
|1984–85||27||3||||||||||10||5||||
|-
|1985–86||Milan||20||2||||||||||||||||
|-
|1986–87||Hellas Verona||20||4||||||||||||||||
251||103||||||||||||||||
251||103||||||||||||||||

|-
|1977||1||0
|-
|1978||10||4
|-
|1979||5||3
|-
|1980||3||0
|-
|1981||0||0
|-
|1982||11||6
|-
|1983||7||2
|-
|1984||6||3
|-
|1985||3||2
|-
|1986||2||0
|-
!Kopā||48||20
|}

## Sasniegumi
**Vicenza**

* Itālijas Serie B: 1976–77

**Juventus**

* Itālijas Serie A: 1981–82, 1983–84
* Coppa Italia: 1982–83
* Eiropas kauss: 1984–85
* UEFA Kausu ieguvēju kauss: 1983–84
* UEFA Superkauss: 1984

**Itālija**

* FIFA Pasaules kauss: 1982

**Individuālie sasniegumi**

* Itālijas Serie B labākais vārtu guvējs: 1976–77
* Itālijas Serie A labākais vārtu guvējs: 1977–78
* Ballon d'Or: 1982
* FIFA 100

## Atsauces

## Ārējās saites
Rodas koloss

thumbnail|200px|Rodas koloss. 19. gadsimta gravīra.
**Rodas koloss** bija milzīga statuja Rodas salā (280.–226.p.m.ē.), viens no septiņiem pasaules brīnumiem.

## Vēsture
Statuja bija uzcelta par godu Saules dievam Hēlijam. Tās autors bija Haress no Lindas, kas vadīja statujas veidošanas darbus no 292. līdz 280. gadam p.m.ē. Statuja bija veidota no bronzas plāksnēm uz akmens un dzelzs konstrukcijām. Tiek uzskatīts, ka kolosa augstums bija 70 olektis (aptuveni 32 metri). Tas stāvēja pie ieejas pilsētas ostā. Daudzi zinātnieki uzskata, ka koloss nevarēja atrasties tieši virs ieejas ostā, kā tas ir attēlots daudzās ilustrācijās.

225. gadā p.m.ē. statuja sabruka zemestrīces laikā. Daļa no kolosa saglabājās līdz 654. gadam, kad Rodas salu iekaroja arābi, kas bronzu un dzelzi, no kā bija veidota statuja, pārkausēja un pārdeva. Leģenda vēsta, ka kolosa atlieku uzpircējam vajadzēja aptuveni 900 kamieļu, lai tās varētu aizvest prom.

## Atsauces un piezīmes

## Ārējās saites
Pedeles pagasts

**Pedeles pagasts** bija viena no Valkas apriņķa administratīvajām teritorijām tā ziemeļdaļā. 
1919. gada oktobra sarunās par militārās palīdzības sniegšanu pret Bermonta armijas uzbrukumu Rīgai Igaunijas valdība ierosināja Valkas pagasta iekļaušanu Igaunijas teritorijā, kam Latvijas valdība nepiekrita. Pēc Latvijas—Igaunijas robežas līguma parakstīšanas pagasts palika Latvijas teritorijā.
Likvidēts 1925. gadā, teritorija pievienota Lugažu pagastam.

## Atsauces
Ribosoma

thumb|Olbaltumvielu sintēzes shēma. Gaiši zaļā krāsā attēlota ribosomas lielā subvienība, tumši zaļā — mazā subvienība
**Ribosoma** ir šūnas organoīds, kas atrodas šūnas citoplazmā un endoplazmatiskajā tīklā un no šūnā esošajām aminoskābēm sintezē attiecīgajai šūnai raksturīgo olbaltumvielu. Sintezētās olbaltumvielas nonāk endoplazmatiskā tīkla dobumos, pa kuriem tās tiek transportētas uz Goldži kompleksu. Vienā šūnā var būt vairāki tūkstoši ribosomu. Ribosomas izmēri var būt no 10 līdz 35 nm. Pēc ķīmiskā sastāva ribosoma ir olbaltumvielu (aptuveni 40%) un ribonukleīnskābju (RNS, 60%) savienojums. Ribosomu parasti veido no trim līdz četrām RNS molekulām un no 40 līdz 80 atšķirīgām olbaltumvielām. Ribosomas sastopamas gan prokariotu, gan eikariotu šūnās. 

Ribosomas kā eikariotu, tā prokariotu šūnās sastāv no divām subvienībām — lielās subvienības un mazās subvienības. Katrai subvienībai ir savs proteīnu un rRNS sastāvs.

Ribosomas citosolā atrodas vai nu pa vienai, vai arī pa grupām — poliribosomā. Ribosomas bieži ir piestiprinātas pie endoplazmatiskā tīkla membrānām. Tie proteīni, kuri sintezējas citoplazmā, tiek izmantoti tajā pašā šūnā, piemēram, mitohondriju un hloroplastu vajadzībām.

## Atsauces
Saimons Kauels

**Saimons Filips Kauels** (; dzimis  Londonā, Lielbritānijā) ir britu mūzikas producents, TV producents. Viņš ir pazīstams kā vairāku Lielbritānijas un ASV TV šovu žūrijas loceklis, piemēram, "Pop Idol", "X Faktors", "Britain's Got Talent" un "Amerikāņu elks". Tāpat S. Kauels ir slavens ar savu kritiku, apvainojumiem pret TV šovu dalībniekiem. 2010. gadā britu laikraksts *New Statesman* viņu ierindoja 41. vietā starp 50 ietekmīgākajiem cilvēkiem pasaulē 2010. gadā. 2002. gadā S. Kauels dibināja ierakstu kompāniju Syco.

## Atsauces

## Ārējās saites

*
Ļaudona

thumb|257x257px|Ļaudonas ģerbonis
**Ļaudona** (līdz 1926. gadam **Liograde**) ir apdzīvota vieta Madonas novada Ļaudonas pagastā, pagasta centrs. Izvietojusies Aiviekstes abos krastos pie autoceļa P82 (Jaunkalsnava—Lubāna) 19 km no novada centra Madonas un 157 km no Rīgas. Vietējie autoceļi ved uz Madonu un Jēkabpili (V841), Bērzauni (V876), Mūrniekiem (V902), Mētrienu (V872), Beļavu (V873).

Ļaudonā atrodas pagasta pārvalde, pamatskola, bērnudārzs, bibliotēka, kultūras nams, baznīca, bērnu un jauniešu centrs, aptieka, pansionāts, Teiču dabas rezervāta administrācija, degvielas uzpildes stacija, veikali.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Vēsture
Arheoloģiski izrakumi liecina, ka jau vēlajā dzelzs laikmetā 9.-12. gadsimtā Ļaudonā bijis apdzīvots pilskalns. 12.-13. gadsimtā tagadējā Ļaudonas pagasta teritorija ietilpa Jersikas valstij piederošā Gerdenes pilsnovada sastāvā, par kura centru uzskata Sāvienas pilskalnu. 

1274. gadā Rīgas arhibīskaps Johans I fon Lūne lika uzcelt pili pie Svētupes ietekas Aiviekstē. 1457. gadā Ļaudonas pils (*Laudohn*) minēta to piļu sarakstā, kam bija savs pilsnovads un draudze.

1568. gadā pēc Vidzemes pievienošanas Polijas-Lietuvas kopvalstij, Pārdaugavas hercogistes pārvaldnieks Hodkevičs Ļaudonas pilsnovadu un pili piešķīra K. J. Bankovam. 1575. gadā Ļaudonas pilsnovads nonāca J.Tīzenhauzena, viņa sievas Elizabetes (dzim. Plāteres) un dēla mūža lietošanā. Livonijas kara laikā krievu karaspēks pili nopostīja, pēc tam muižas īpašnieki bieži mainījās. Sāvienas muiža ilgus gadus palika Tīzenhauzenu dzimtas īpašumā. 1613. gadā Poļu-zviedru kara laikā Ļaudonas muiža kļuva par zviedru kroņa īpašumu. 1696. gadā pēc zviedru Vidzemes ģenerālgubernatora Ērika Dālberga projekta Ļaudonā tika uzcelta krustveida Ļaudonas luterāņu baznīca, pie tās dibināta draudzes skola zemnieku bērniem. Pēc šī paša parauga tika uzceltas baznīcas Apekalnā un Vestienā. 1703. gadā krievu karaspēks nopostīja Ļaudonas luterāņu baznīcu un muižu. 1716. gadā atvaļināta virsnieka ģimenē piedzima vēlākais Austrijas feldmaršals Ernests Gideons fon Laudons. 

1772. gadā Ļaudonā nodibināta stikla rūpnīca ("glāzšķūnis"). 1818.—1820. gadā tika uzcelta jauna luterāņu baznīca. 1846. gadā krievu pareizticībā pārgājušais brāļu draudzes priesteris Dāvis Balodis nodibināja pirmo latviešu pareizticīgo draudzi Ļaudonā. Pirmajā gadā pareizticībā pārgāja 3849, bet otrajā gadā — 547 latviešu zemnieki. 1863. gadā tika iesvētīta jauna mūra pareizticīgo baznīca, kas saglabājusies līdz mūsdienām.
 
1905. gada revolūcijas laikā Ļaudonas muiža tika nodedzināta. 1920. gadā agrārās reformas laikā Ļaudonas muižu ar pusmuižām (kopplatība 1946 ha) sadalīja 148 vienībās. Ļaudonas mācītājmuižu (1200 ha) sadalīja 42 vienībās, bet Sāvienas muižu (2943 ha) 196 vienībās. 1926. gadā **Liogradei** tika piešķirts biezi apdzīvotas vietas (ciema) statuss. 1932. gadā apdzīvotā vieta oficiāli tika pārdēvēta par Ļaudonu. 1944. gadā tika nopostīta Ļaudonas luterāņu baznīca.

## Ārējās saites
* Laudona.lv
* Visitlaudona.lv 

## Atsauces
Tutanhamons

**Tutanhamons** ( — ‘Amona dzīvais tēls’; dzimis ap 1341. gadu p.m.ē., miris ap 1323. gadu p.m.ē.) bija Senās Ēģiptes 18. dinastijas 13. faraons. Viņš valdīja laika posmā aptuveni no 1332. līdz 1323. gadam pirms mūsu ēras, kas pazīstams kā Jaunās valsts laika posms. 1922. gadā angļu ēģiptologs Hovards Kārters atklāja Tutanhamona kapenes, bet trīs gadus vēlāk arī Tutanhamona mūmiju. Šajās kapenēs Kārters atklāja arī daudzus citus priekšmetus. No tiem viens no ievērojamākajiem ir Tutanhamona mūmijas maska, kas glabājas Lielajā Ēģiptes muzejā.

## Dzīvesgājums
Dzimis kā **Tutanhatons** (‘Atona dzīvais tēls’) ap 1341. gadu p.m.ē. faraona Ehnatona ģimenē. Tutanhamona māte bija “Jaunā dāma” (mūmija KV35YL), kuras vārds vēl nav noskaidrots, bet ir zināms, ka viņa bija māsa Enhatonam. Iepriekš tika pieļauts, ka Tutanhamona māte bija Nofretete. Viņa tēvs centās Ēģiptē ieviest monoteisku reliģiju, godinot tikai vienu dievu Atonu. 

Pēc tēva nāves Tutanhatons astoņus gadus vecumā kļuva par Ēģiptes valdnieku, bet reālā vara bija viņa padomnieku - karaspēka vadoņa Horemheba, vezīra Aijes un faraona mantziņa Maijas - rokās. Viņi Ēģiptē atgrieza iepriekšējo kārtību un jaunais valdnieks ieguva Tutanhamona vārdu, kas nozīmē ‘Amona dzīvais tēls’.
Viņa sieva bija Anhesenamona, kas bija arī viņa pusmāsa (abiem tēvs bija Ehnatons). Ir atrastas divu meitenīšu mūmijas (317a un 317b mūmijas) — neiznēsāts auglis un tikko pēc dzemdībām miris bērns —, kurus uzskata par Tutanhamona bērniem.

Miris savas valdīšanas devītajā un savas dzīves septiņpadsmitajā gadā. 
Pastāv vairākas teorijas par faraona nāves iemesliem. 2010. gada sākumā vairāku valstu zinātnieki par viņa miršanas iemeslu pieņēma pārciesto malāriju. Vēl pastāv teorija, ka Tutanhamons cietis no smagas, sāpīgas un deformējošas kaulu slimības.

## Artefakti
Apzeltītā Tutanhamona maska ir viens no atpazīstamākajiem artefaktiem saistībā ne tikai ar Tutanhamonu, bet arī ar visu Seno Ēģipti. 1925. gadā to reizē ar Tutanhamona mūmiju Valdnieku ielejā kapenēs KV62 atrada angļu ēģiptologs Hovards Kārters. Maska ir 54 cm gara un 39,3 cm plata. Maskas masa ir 10,23 kg. Uz maskas ir daži pusdārgakmeņi. Maskai ir pievienota tāda pati bārda, kā ēģiptiešu pēcnāves dievam Ozīrisam. Uz maskas pleciem ir uzgravēts teksts hieroglifos no “Nāves grāmatas”. Maska glabājas Ēģiptes muzejā, Kairā.

Ne mazāk nozīmīgs artefakts ir pati Tutanhamona mūmija. Mūmijas izpēte ļauj spriest par Tutanhamona dzīvi, veselības problēmām un nāves apstākļiem.

## Atsauces

## Ārējās saites

*
Vaļi un atgremotāji

**Vaļi un atgremotāji** (*Cetruminantia*) ir pārnadžu kārtas (*Artiodactyla*) klada, kas apvieno divas apakškārtas: vaļu un nīlzirgu apakškārtu (*Whippomorpha*) un atgremotāju apakškārtu (*Ruminantiamorpha*). Tā kā ģenētiskos pētījumos atklājās, ka vaļi ir pārnadžu kārtas dzīvnieki, 2009. gadā tika izveidota jauna sistemātika.

## Klasifikācija
* **Vaļi un atgremotāji** (*Cetruminantia*)
** Vaļi un nīlzirgi (*Whippomorpha*)
**** Vaļveidīgie (*Cetacea*)
**** Nīlzirgu dzimta (*Hippopotamidae*)
** Atgremotāji (*Ruminantia* jeb *Ruminantiamorpha*)
*** Antilokapru dzimta (*Antilocapridae*)
*** Briežu dzimta (*Cervidae*)
*** Dobradžu dzimta (*Bovidae*)
*** Muskusbriežu dzimta (*Moschidae*)
*** Pundurbriežu dzimta (*Tragulidae*)
*** Žirafu dzimta (*Giraffidae*)

## Atsauces

## Ārējās saites
GLONASS

thumb|200px|Plānotais ''GLONASS'' 24 pavadoņu tīkls
**GLONASS** (no , *ГЛОНАСС* — "Globālā navigācijas pavadoņu sistēma") ir Krievijas pavadoņu navigācijas sistēma, kas ir līdzīga ASV GPS sistēmai. Tā atrodas Krievijas kosmiskā karaspēka pārziņā. Ar sistēmas attīstīšanu nodarbojas ''Roskosmos'', kosmiskos aparātus izgatavo kompānija *[[Informacionnye sputnikovye sistemy]]* (*Информационные спутниковые системы*), zemes atbalsta sistēmas attīsta kompānija *[[Rossijskie kosmičeskie sistemy]]* (*Российские космические системы*).

## Vēsture
*GLONASS* izstrāde sākās 1976. gadā pēc PSRS Aizsardzības ministrijas pasūtījuma. 1982. gadā tika palaists pirmais pavadonis. 1993. gadā sistēma tika nodota ekspluatācijā ar 12 aktīviem pavadoņiem. 1995. gadā *GLONASS* tika izvērsts līdz plānotajam apjomam — 24 pavadoņi. Vēlāk finansējuma trūkuma dēļ maz tika palaisti jauni kosmiskie aparāti, un 2001. gadā darboties spējīgu pavadoņu skaits samazinājās līdz 6.

2001. gadā tika pieņemta federālā mērķprogramma "Globālā navigācijas sistēma", pēc kuras Krievijas teritorijas pārklājums bija jānodrošina 2008. gadā, bet globālais — 2010. gada sākumā.

## Sistēmas īpatnības
Lai sistēmu pilnībā izvērstu, nosedzot visu zemeslodi, nepieciešami 24 aktīvi *GLONASS* pavadoņi, kas Zemi apriņķo trīs orbitālās plaknēs ar inklināciju 64,8°, 19 100 km augstumā. *GLONASS* signāls atšķiras no citu pavadoņnavigācijas sistēmu signāliem, jo izmanto frekvencē atdalītu daudzu lietotāju piekļuvi (*Frequency Division Multiple Access (FDMA)*). Tas nozīmē, ka standarta radio kanāls ir sadalīts atsevišķu frekvenču joslās. Sistēma pārraida divās centrālajās frekvencēs L diapazonā: 1620 MHz un 1246 MHz. Abas centrālās frekvences, L1 un L2, sastāv no 21 atsevišķas nesējfrekvences. Katrs redzamais pavadonis strādā kādā no šīm frekvencēm. Tā kā pilns zvaigznājs sastāv no 24 pavadoņiem, dažiem no tiem jāstrādā vienā frekvencē, bet šie pavadoņi vienmēr ir izvietoti dažādās Zemes pusēs, tādēļ nerada savstarpējus traucējumus. Abu centrālo frekvenču, L1 un L2, izmantošana ļauj kompensēt kļūdas pseidoattālumā jonosfēras ietekmes dēļ.

*GLONASS* izmanto ģeodēzisko sistēmu PZ-90, kura tāpat kā WGS84 tiek uzturēta maksimāli tuva starptautiskajai Zemes koordinātu sistēmai (*international terrestrial reference frame (ITRF)*). PZ-90 versija PZ-90.02 no ITRF atšķiras ne vairāk par 40 cm. Civiliem lietotājiem pieejamās sistēmas precizitāte ir zemāka par GPS un sastāda apmēram 50 metrus.

Sistēma uz kuģiem var tikt izmantota paralēli citai pavadoņnavigācijas sistēmai, kā arī kombinētajos uztvērējos. Tas varētu novērst uzspiesto, pārmērīgo uzticēšanos GPS, kā vienīgajai sistēmai, un uzlabot bojājumu uzraudzību.

*GLONASS-K* pavadoņi papildus nodrošina divu frekvenču pārraidi, kuras modulētas ar ciparu kodu kā GPS. Šādu modulāciju dēvē par pseidonejaušu troksni (*pseudorandom noise (PRN)*) vai ar kodu atdalītu, daudzu lietotāju piekļuvi (*Code Division Multiple Access (CDMA)*). Tas ļaus vienkāršot kombinēto uztvērēju konstrukciju.

## Atsauces

## Ārējās saites

* Uragan (GLONASS) pavadoņi 
* GLONASS tīmekļa vietne
Blonti

**Blonti** ir apdzīvota vieta Ludzas novada Blontu pagastā, novada un pagasta centrs. Izvietojušies austrumos no autoceļa P49 Blontu dīķu krastā. Blontos atrodas pagasta administrācija ("Domes namā"), bērnudārzs, bibliotēka, tautas nams. 
Latvijas PSR laikā Blonti bija Kirova kolhoza centrs.

## Vēsture
thumb|left|Blontu pamatskola (1937).
1897. gadā ciemā bija 16 sētas. 1912. gadā dibināta Blontu 1. pakāpes latviešu pamatskola, 1921. gadā tajā mācījās 59 skolēni, bet Blontu 4-klasīgajā pamatskolā 1931. gadā – 100 skolēni.

Pēc kara to pārdēvēja par Blontu septiņgadīgo skolu, 1958. gadā par astoņgadīgo skolu. 1962. gadā skolā mācījās 43 bērni, 1989. gadā uzcēla jaunu skolas ēku, kurā 1997. gadā mācījās 41 skolēns, 2000. ɡadā 20 skolēni. 
2009. gadā Blontu sākumskolu reorganizēja par pirmsskolas izglītības iestādi.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Emīls Balceris

**Emīls Balceris** (dzimis Liepājā ) ir latviešu dziedātājs, grupu *[[Musiqq]]* un Bermudu Divstūris dalībnieks. Izglītību ieguvis Grobiņas ģimnāzijā, kuru absolvēja 2011. gadā.

Dziedātāja karjeru uzsācis studijā "Aprīļa pilieni". Bijis vairāku starptautisku konkursu godalgoto vietu ieguvējs. Sadarbojies ar Sabīni Berezinu, kurai dziedājis bekvokālus 2008. un 2009. gada Eirodziesmā, kā arī ar viņu piedalījies vairākos konkursos. 2007. gadā piedalījies TV šovā "Latvijas talants". 2008. gada otrajā pusē piedalījās TV3 šovā "Koru kari" Liepājas sarkanā kora sastāvā. 2010. gada vasarā piedalījās X Latvijas skolu jaunatnes dziesmu un deju svētkos.

2009. gadā viņš kopā ar Maratu Ogļezņevu izveidoja grupu Musiqq. Grupa ātri guva panākumus, ar dziesmu "Abrakadabra" uzvarot 2009. gada Muzikālajā bankā, kā arī tiekot nominētiem 2009. gada Latvijas mūzikas ierakstu gada balvai. 2010. gadā tika izdots debijas albums *[[Šī ir tikai mūzika]]*. Musiqq sastāvā viņš ir svinējis uzvaru 2011. gada Eirodziesmā ar dziesmu *[[Angel in Disguise]]*.

## Atsauces
Marats Ogļezņevs

**Marats Ogļezņevs** (dzimis  Liepājā) ir latviešu dziedātājs, reperis, grupas Musiqq un Bermudu Divstūris dalībnieks un bijušais grupas Device dalībnieks.

Mācījies Liepājas Raiņa 6. vidusskolā. Mūziķa karjeru uzsācis 1990. gadu beigās. 1998. gadā dibināja grupu Device, ar kuru tika izdoti trīs studijas albumi: *[[Better Days/Labākas Dienas]]*, *[[18 Touchez]]*, *[[2 Hot 4 LV]]*. 2009. gadā viņš pameta grupu, kopā ar Emīlu Balceri izveidodams grupu Musiqq. M. Ogļezņevs ir galvenais grupas dziesmu rakstītājs. Grupa ātri guva panākumus, ar dziesmu "Abrakadabra" uzvarot 2009. gada Muzikālajā bankā, kā arī tiekot nominētiem 2009. gada Latvijas mūzikas ierakstu gada balvai. 2010. gadā tika izdots debijas albums *[[Šī ir tikai mūzika]]*. Musiqq sastāvā viņš ir svinējis uzvaru 2011. gada Eirodziesmā ar dziesmu "Angel in Disguise".

## Atsauces
Šamonī

**Šamonī** ( vai *Chamonix,* arpitāņu: *Chamôni-Mont-Blanc*) ir komūna Augšsavojas departamentā, Ronas-Alpu reģionā, dienvidaustrumu Francijā. Tajā norisinājās 1924. gada ziemas olimpiskās spēles, kas bija pirmais šāda mēroga sporta pasākums. Komunā dzīvo 9800 cilvēku. Šamonī ir ceturtā lielākā Francijas kontinentālās daļas komūna.

Šamonī atrodas Alpu kalnu pakājē, tādējādi tā ir visaugstāk virs jūras līmeņa esošā Francijas komūna. Tāpat šis ir populārs slēpotāju kūrorts. Monblāns ir trešais apmeklētakais dabas objekts visā pasaulē. Vasaras mēnešos Šamonī ir kalnu alpīnistu iecienīta trenēšanās vieta. Šamonī ieleja pirmoreiz tika pieminēta 1801. gadā. Pēc 1924. gadā notikušajām pirmajām Ziemas Olimpiskajām spēlēm Šamonī kļuva par populāru tūrisma centru.

## Atsauces

## Ārējās saites

* Oficiālā mājaslapa 
*
Blitze

**Blitze** (agrāk pazīstama kā **JaunaBlice** un **NewBand**) ir latviešu popmūzikas grupa, kas izveidojās 2000. gadu vidū. Grupas sastāvā ir Arvīds Berķis, Arnis Grīnbergs, Kārlis Paukšte un Midis (Aldis Zaļūksnis), kurš ir grupas mūzikas producents. Grupas slavenākās dziesmas ir "Bibliotekārs", "Stāsts savādāks", "Segā ietinies" un "Hop". Ar dziesmu "Hop", kuru sarakstīja Mārtiņš Freimanis, grupa piedalās 2011. gada Eirodziesmā. Grupas dalībnieki piedalījušies vairākos Latvijas mūzikas pasākumus, tai skaitā Bērnu Eirodziesmā, Jaunajās zvaigznēs, Dziesma manai paaudzei u.c.

## Ārējās saites
* draugiem.lv profils
Banjo Laura

**"Banjo Laura"** ir latviešu dziedātāja Laura Reinika dziesma, ar kuru viņš piedalījās 2011. gada Eirodziesmā. Dziesmas videoklips tika izdots 2011. gada februārī. Dziesmu sacerēja L. Reiniks.

## Atsauces

## Ārējās saites
* Dziesmas vārdi
Dub FX

**Bendžamins Stenfords** (), pazīstams ar pseidonīmu **Dub FX** ir ielu bītbokseris. Mūziķis neizmanto mūzikas instrumentus, viņš veido mūziku ar savu balsi, sempleri un efektu pedāļus.

Mūziķis nesadarbojās ar skaņu ierakstīšanas kompānijām, viņam nav producenta, savus ierakstus tirgo MySpace vietnē, kā arī koncertu laikā.

## Biogrāfija
thumb|left|170px|Dub Fx un Flower Fairy
Dub FX dzimis Melburnā austrālieša un itālietes ģimenē. 9 gadu vecumā kopā ar māti pārbraukuši uz Itāliju, bet pēc 3 gadiem atgriezies pie tēva Austrālijā.

Dziedāt sāka 14 gadu vecumā, bet 17 gados kopā ar draugiem nodibināja regejroka grupu Twitch, ko vēlāk pārsauca par Never Or Now. Šī grupa ir ierakstījusi demo albumu.

18 gados Bendžamins nopirka savus pirmos efektu pedāļus, kurus izmantoja ar ģitāru, jo uzskatīja, ka tie uzlabos ģitāras skanējumu. Tad viņš izdomāja pieslēgt pie pedāļiem mikrofonu. Viņa grupas biedri mēģināja viņu atrunāt, bet Dub FX nolēma turpināt attīstīt šo ideju. 2005. gadā savā mājas studijā viņš ierakstīja savu pirmo solo albumu.

## Atsauces

## Ārējās saites
* Dub Fx mājaslapa 
* Dub Fx mājaslapa vietnē MySpace
Jēkabpils cukurfabrika

[thumb|250px|Krustpils cukurfabrika, [1930. gadi.]]

**Jēkabpils cukurfabrika** (sākotnējais nosaukums — **Krustpils cukurfabrika)** bija viena no trijām cukura ražotnēm Latvijā. Tā atradās Jēkabpils pilsētā, Krustpils krastā (vēsturiski Krustpils pilsētā), Rīgas ielā 218, šosejas Rīga—Daugavpils malā.

## Vēsture
1930. gadu sākumā Rīgā starp politiskajām partijām notiek cīņa par cukurfabrikas būves vietas izvēli. Krustpils variantu atbalsta Zemnieku savienība un Jaunsaimnieku frakcija, ko vada deputāts Krustpils miertiesnesis Lūkins. Krustpiliešiem ar iespējamo cukurfabrikas būvi saistās lielas cerības. Jau pirms valdības lēmuma pieņemšanas, pierādot savu dedzīgo atbalstu, apkārtnes zemnieki ar zirgu pajūgiem sāk vest granti uz iespējamo fabrikas celtniecības vietu un krustpiliešu neatlaidība uzvar.

### Darbības sākums
1932. gada 11. februārī valdības koalīcijas vairākums dod atļauju fabrikas celtniecībai. Fabrika tiek uzcelta rekordīsā laikā, 6 mēnešos, to kvalitatīvi veic firma "Neiburgs un Ko". Cukurfabrikas svinīga atklāšana norisinās 1932. gada 22. oktobra rītā, kas Krustpilij kļūst par svētkiem. Uz atklāšanu ierodas Ministru prezidents Marģers Skujenieks un valdības locekļi. Krustpils cukurfabrika kļūst par lielāko pilsētas uzņēmumu.

Cukura ražošana attīstās, jau fabrikas darbības sākumā ik dienas sāk pienākt vismaz 100 vagoni cukurbiešu, tās tiek piegādātas arī pajūgiem. Pirmajā sezonā diennaktī tiek pārstrādāts 600 tonnas biešu, no kā iegūst 1500 maisu cukura. Fabrika atbalsta zemniekus, atpakaļ atgriežot biešu graizījumus un bezmaksas dodot filtrkaļķus, bet pāri palikušos tūkstošus tonnu eksportē uz Vāciju, gūstot peļņu.

### Fabrikas izlaupīšana un atjaunošana
Otrā pasaules kara laikā, vāciešiem atkāpjoties, tiek nodarīti lieli postījumi arī fabrikai. Teik uzspridzināti divi katli un tvaika turbīnas, savukārt, visas elektroiekārtas demontētas un aizvestas līdzi. 1944. gada 1. septembrī uzsākas remontdarbi un fabrikas atjaunošanas darbi, kas notiek par direktora vietas izpildītāju iecelta atvaļināta kapteiņa Jāņa Alfrēda Bērziņa vadībā. Fabrika atsāk savu darbu jau pēc 5 mēnešiem, gan bez tvaika turbīnām, izmantojot Aiviekstes hidroelektrostacijas saražoto elektroenerģiju. Jau pirmajā ziemas sezona tiek pārstrādāti 145 000 centneru cukurbiešu un nākamā gada pavasarī fabrika noslēdz līgumu ar 15 000 zemnieku, kuri apņemas cukurbietes audzēt 4080 hektāru platībā. Padomju gados fabrikas darbība attīstās un ražošanas apjomi pieaug. Ilgus gadus fabrikas direktors bija Pēteris Lazdiņš.

### Fabrikas likvidācija
1999. gadā Jēkabpils cukurfabrika tiek pasludināta par maksātnespējīgu. Pašlaik fabrikas teritorijā darbojas vairākas nelielas firmas, taču daudzi fabrikas korpusi ir pamesti un kļuvuši par graustiem. Teritorijā ir notikuši vairāki ugunsgrēki.

## Ārējās saites
* Likvidētās fabrikas attēli 
* Likvidētās fabrikas attēls
* 1930. gadu attēli
* Raksts par maksātnespēju

## Atsauces
Kārlis Būmeisters (mūziķis)

**Kārlis Būmeisters** (dzimis  Rīgā), pazīstams kā **Kaža**, ir latviešu mūziķis, raidījumu vadītājs un mūzikas ierakstu nozares un autoru  interešu pārstāvis, starptautiskās ekonomikas sociālo zinātņu maģistrs, kurš šobrīd strādā Eiropas Parlamentā, Briselē. 

Kā LaIPA valdes loceklis pasniedzis lekciju kursus Latvijas Kultūras koledžā. 

K. Būmeisters kopā ar Valteru Frīdenbergu pārstāvēja Latviju 2005. gada Eirovīzijā ar dziesmu *[[The War Is Not Over]]*, finālā izcīnot 5. vietu. Mūziķa karjeru uzsāka grupā *[[Dzeguzīte]]* kopā ar pārējiem grupas Putnu Balles dalībniekiem. 

No trīs gadu vecuma līdz šim brīdim ir redzams televīzijas raidījumos, biežāk Latvijas Televīzijā. Pirmie raidījumi deviņdesmito gadu sākumā "Miedziņš nāk", "Vakariņa pasakas", vada un veido godalgoto LTV raidījumu "Melu Laboratorija", kā arī vēstures stāstu sēriju "Dzimtaskoks", kas veltīts Kārļa vectēvam, politiski represētajam zinātniekam un dzejniekam Jurim Būmeisteram.  

Iepriekš grupas Putnu Balle sastāvā izdevis vairākus studijas albumus: *[[Sapņu pārdevējs]]* un *[[Mr.Andersen nemelo]]*. 2008. gadā dibināja solo projektu Kaža, ar kuru veiksmīgi startējis Mūzikas ierakstu gada balvā, Muzikālajā bankā, abās saņemot godalgas.  Tāpat iedziedājis ievaddziesmu seriālam "UgunsGrēks": "Tici vai nē". 2010. gada Latvijas Mūzikas ierakstu gada balvas ceremonijā šī dziesma tika atzīta par gada radio hitu. Izglītību ieguvis Rīgas V. Zālīša pamatskolā, Āgenskalna Valsts ģimnāzijā, Latvijas Universitātē (Ekonomikas fakultāte) un Biznesa un menedžmenta augstskolā *ESCEM*, Francijā.

Šobrīd strādā Eiropas Parlamentā Eiropas Konservatīvo un Reformistu grupā kā deputāta Roberta Zīles preses padomnieks.

Bijis Eiropas Sporta Nedēļas BEACTIVE labās gribas vēstnesis, veicot Ironman 70.3 triatlona disciplīnu.

## Personīgā dzīve
2015. gadā piedzima dēls Edvarts, 2019. gadā meita Matilde.

Precējies ar Eiropas Komisijas auditori Lindu Būmeisteri.

K. Būmeisters ieguvis maģistra grādu Latvijas Universitātē starptautiskajā ekonomikā.
Padomju disidenta Jura Būmeistera mazdēls un pirmās Latvijas Republikas politiķa Kārļa Būmeistera mazmazdēls.
Rauda (nozīmju atdalīšana)

**Rauda** var būt:

* rauda — karpu dzimtas zivs;
* Rauda — apdzīvota vieta Augšdaugavas novada Šēderes pagastā;
* Rauda — apdzīvota vieta Tukuma novada Sēmes pagastā;
* Rauda — aprūpes ciems Tukuma novada Smārdes pagastā;
* Rauda — komūna Tīringenē;
* Rauda — upe, Ilūkstes pieteka;
* Sociālās aprūpes centrs "Rauda".

## Skatīt arī
* Ēriks Rauda
* Raudas ezers
* Raudas kalns
* Raudas kapi
* Raudas mežs
* Raudas pagasts
* Raudas purvs
Angel in Disguise

***Angel in Disguise*** ir latviešu mūzikas grupas *[[Musiqq]]* dziesma, ar kuru tā uzvarēja 2011. gada Eirodziesmā. Dziesmas teksta un mūzikas autors ir Marats Ogļezņevs.

Dziesma Eirovīzijas pusfinālā ierindojās 17. vietā, tādējādi nekvalificējoties finālam.

## Skaņdarbu saraksts

## Atsauces

## Ārējās saites
* Dziesmas vārdi
Talsu pagasts

Talsu pagasts var būt:
* Talsu pagasts — administratīva teritorija Talsu apriņķī
* Tāšu pagasta nosaukums līdz 1925. gadam
Naoto Kans

**Naoto Kans** (, *Kan Naoto*; dzimis  Ubē, Japānā) ir japāņu politiķis, bijušais Japānas premjerministrs. 2010. gada jūnijā, būdams valsts finanšu ministrs, N. Kans tika ievēlēts par Japānas demokrātiskās partijas līderi. Izglītību ieguvis Tokijas tehnoloģiju institūtā.

Pēc vairākkārtējām neveiksmēm 1970. gados notikušajās vēlēšanās N. Kans 1980. gada vēlēšanās ieguva mandātu pārstāvju zemākajā palātā kā Sociālistiskās demokrātu federācijas pārstāvis. 1996. gadā viņš 10 mēnešus bija Japānas veselības un labklājības ministrs. Laika posmā no 2009. gada 16. septembra līdz 2010. gada 6. janvārim N. Kans bija zinātnes un tehnoloģiju politikas, kā arī valsts stratēģijas ministrs; laika posmā no 2009. gada 16. septembra līdz 2010. gada 8. jūnijam viņš pildīja ekonomikas un fiskālās politikas, finanšu ministra, kā arī Ministru prezidenta vietnieka pienākumus. Kopš 2010. gada 8. jūnija viņš bija Japānas premjerministrs. No šī amata atkāpās 2011. gada augustā.

## Atsauces

## Ārējās saites

* Oficiālā mājaslapa
Valters Frīdenbergs

**Valters Frīdenbergs** (dzimis , miris ) bija latviešu mūziķis un TV raidījumu vadītājs.

## Dzīvesgājums
Dzimis 1987. gadā Rīgā, auga vecvecāku ģimenē. Mācījās Rīgas V. Zālīša pamatskolā, Rīgas 1. Bērnu mūzikas skolā un Rīgas Valsts 1. ģimnāzijā. Dziedāja bērnu vokālajā grupā "Dzeguzīte". Studēja Latvijas Universitātē. 

Uzstājās 2005. gada Eirovīzijas konkursā ar Mārtiņa Freimaņa komponēto “The War Is Not Over”, iegūstot 5. vietu. No 2012. līdz 2017. gadam un 2018. gadā vadīja LTV raidījumu "Gudrs, vēl gudrāks" kopā ar Kasparu Ozoliņu, par ko 2018. gadā saņēma balvu kā labākais LTV raidījumu vadītājs.

2017. gada ziemā Frīdenbergs lūdza sabiedrību palīdzēt viņam finansiāli, lai varētu turpināt ārstēšanos no onkoloģiskās slimības Berlīnes Universitātes Šaritē klīnikā Vācijā. Sabiedrības atsaucība bija liela – daudzi atbalstīja viņu cīņā ar ļaundabīgu audzēju. Tomēr pēc šķietami veiksmīga ārstēšanās kursa Vācijā mūziķis atgriezās Latvijā, kur 25. jūlijā viņam veica vēl vienu ķirurģisku operāciju. 
Miris Latvijas Onkoloģijas centrā .

### Mūziķa karjera
Grupas "Putnu Balle" sastāvā izdeva divus studijas albumus: "Sapņu pārdevējs" un "Mr.Andersen nemelo". V. Frīdenbergs kopā ar Kārli Būmeisteru pārstāvēja Latviju 2005. gada Eirovīzijā ar dziesmu *[[The War Is Not Over]]*. 2009. gada Eirodziesmā piedalījās ar dziesmu *For A Better Tomorrow*, taču nekvalificējās finālam. 2010. gada vasarā viņš bija viens no X Latvijas skolu jaunatnes dziesmu un deju svētku pārraižu vadītājiem. Tāpat 2010. gadā viņš komentēja 2010. gada bērnu Eirovīziju, bija bērnu Eirodziesmas vadītājs kopā ar K. Būmeisteru. 2011. gadā bija viens no Eirodziesmas vadītājiem.

2011. gada rudenī kļuva par grupas "Tumsa" vokālistu, aizvietojot 2011. gadā mirušo Mārtiņu Freimani.

### Politiskā karjera
Laika posmā no 2008. līdz 2011. gadam bija LPP/LC biedrs, 2011. gadā iestājās Zatlera Reformu partijā (ZRP). No ZRP kandidēja 11. Saeimas ārkārtas vēlēšanās, taču netika ievēlēts.

## Atsauces

## Ārējās saites
* CVK profils (arhivēta versija)
Jēkabpils Aizsargu nams

[thumb|250px|Jēkabpils Aizsargu nams [1930. gados]]

**Jēkabpils Aizsargu nams** bija viens no pirmās Latvijas brīvvalsts celtajiem un vecākajiem aizsargu namiem. Šādi speciāli būvēti nami bijuši arī Madonā, Vandzenē, Valkā, Maltā un Talsu novadā. Bijušā Jēkabpils Aizsargu nama celtne ir saglabājusies līdz mūsdienām, kurā izvietojies Jēkabpils Tautas nams, atrodas Vecpilsētas laukumā.

Nams pildīja organizācijas aktivitāšu vietas un patvēruma funkcijas, ka arī bijis nacionālās kultūras idejas uzturēšanas un kopšanas centrs.

## Vēsture

Sākotnēji, lai nosargātu jauno neatkarīgo Latviju, tiek dibināti aizsargi kā pašaizsardzības vienības. Liepājā, 1919. gada 20. martā Ministru prezidents Kārlis Ulmanis un finanšu ministrs izdod izdeva noteikumus, kuri paredzēja, ka katrā pagastā dibināma aizsargu nodaļa. Vēlākos gados aizsargu nodaļas pārveidojās karaspēkam līdzīgās vienībās un organizācijai bija centralizēta vadība. Aizsargi bija pakļauti iekšlietu un kara ministram. Valstī izveidojās 19 aizsargu pulki, no kuriem viens bija Jēkabpilī atradošais 4.aizsargu pulks, kura komandieris bija Mārtiņš Kadašs. Pulka aktivitātes ieņēma ļoti nozīmīgu vietu pilsētas dzīvē.

1927. gadā tiek nodibināts pulka klubs, kas ir bijušais sieviešu klosteris - vienstāva mūra celtne, ko pulks īrē no Pokrova draudzes. Vēlāk šis nams tiek iegūts savā īpašumā. 1936. gadā šī ēka tiek pamatīgi pārbūvēta un saukta par Aizsargu namu. Bijušajam klostera namam klāt tiek piebūvēta divstāvu ēka ar plašām sarīkojuma telpām un modernu skatuvi. Aizsargu nams ticis uzbūvēts par tautas ziedojumiem ar mērķi kopt nacionālo ideju un kultūru.

Pēc pārbūves un nama atklāšanas šeit notiek daudzi kultūras pašākumi — priekšlasījumi un kursi, teātra izrādes, orķestru un koru priekšnesumi. Aizsargu namā darbojies savs pūtēju orķestris un teātris. Bieži Aizsargu namā viesojušies profesionāli mākslinieki, to vidū Latvijas Nacionālā opera.

1940. gada 8. jūlijā ar okupācijas varas Latvijas Tautas valdības lēmumu Aizsargu organizācija visā valstī tiek likvidēta un Jēkabpils Aizsargu nams beidz eksistēt. Tā vietā ēkā izvietojas Jēkabpils kultūras nams, kas 1948. gadā tiek pārdēvēts par Oškalna kultūras namu, bet kopš 1990. gada Tautas nams.

## Arhitektūra
Aizsargu nams ir divstāvu apmesta mūra celtne ar konstruktīvisma elementiem. Ēkai ir funkcionālismam raksturīgās profilētās dzegas, starpdzegas, ritmiskās logailu rindas, kas uzsver fasādes horizontālo dalījumu, kuru kontrastējoši pārtrauc  izteikti vertikāli apjomi, piemēram, kāpņu telpas. Pilnībā ir saglabājusies zāles sākotnējā interjera apdare tautiskā stilā– balkons, balstīts uz  kolonām, balkona koka apdare, griestu dekoratīvā apdare ar auseklīša zīmi griestu centrā.

## Ārējās saites
* www. laukums.jekabpils.lv 
* www.bdaugava.lv

## Atsauces
Latvijas PSR AP priekšsēdētāji

**Latvijas PSR Augstākās Padomes priekšsēdētājs** bija oficiāls nosaukums vienam no Latvijas PSR augstākajiem amatiem, Latvijas PSR Augstākā Padomes vadītājam.

## Latvijas PSR AP priekšsēdētāji

### Hronoloģisks attēlojums


ImageSize = width:250 height:400
PlotArea = width:50 height:380 left:50 bottom:10

DateFormat = dd/mm/yyyy
Period = from:1940 till:1990
TimeAxis = orientation:vertical
ScaleMajor = unit:year increment:5 start:1940
ScaleMinor = unit:year increment:1 start:1940

# there is no automatic collision detection,
# so shift texts up or down manually to avoid overlap

Define $dx = 25 # shift text to right side of bar

PlotData=
  bar:MP width:25 mark:(line,white) align:left fontsize:S

 from:25/08/1940 till:14/03/1947 color:red shift:($dx,-2) text:Pēteris Briedis
 from:14/03/1947 till:14/10/1948 color:red shift:($dx,-5) text:Aleksandrs Mazjēcis
 from:14/10/1948 till:01/01/1955 color:red shift:($dx,-4) text:Pēteris Zvaigzne
 from:01/01/1955 till:05/06/1957 color:red shift:($dx,-4) text:Edgars Apinis
 from:05/06/1957 till:20/03/1963 color:red shift:($dx,-5) text:Jānis Vanags
 from:20/03/1963 till:07/07/1971 color:red shift:($dx,-5) text:Pēteris Vāleskalns
 from:07/07/1971 till:07/03/1975 color:red shift:($dx,-5) text:Aleksandrs Mālmeisters
 from:07/03/1975 till:29/03/1985 color:red shift:($dx,-5) text:Valentīna Klibiķe
 from:29/03/1985 till:27/07/1989 color:red shift:($dx,-5) text:Aleksandrs Drīzulis
 from:27/07/1989 till:03/05/1990 color:red shift:($dx,-5) text:Anatolijs Gorbunovs



## Skatīt arī
* Latvijas PSR AP Prezidija priekšsēdētāji

## Ārējās saites
* LPSR AP priekšsēdētāju saraksts